Сыңғырла соңғы қоңырау

Бүгін мектебімізде тағы бір соңғы қоңырау соғылған күн!

25 мамыр "Соңғы қоңырау" мерекесіне арналған салтанатты жиын өткізілді. Жиын қонақтары: Жарма ауданының білім бөлімінің әдіскері Садирова Назира Касымхановна мен Ақжал ауылдық округінің әкімі Жумаканов Мерхат Сайлаубаевич қатысты.

Биыл мектеп түлектері саны - 15. Оның ішінде "Алтын белгіге" үміткер оқушыларымыз Жумаканова Дильназ бен Мәмет Балжан.

2021-2022 оқу жылының қорытындысы бойынша олимпиадалар мен байқаулар, шығармашылықпен қатар жыл бойғы нәтижелерді қорытындылай келе, "Үздік" деп танылған пән мұғалімдеріне марапаттар,

"Үздік сынып жетекші - 2022" номинациялары және алғыс хаттар табыс етілді. Әр пәннен қабілетті деп танылған оқушыларға алғыс хаттар және пән мұғалімдері атынан сыйлықтары берілді.  Биылғы түлектер -  мектебімізде жұмыс жасап жатқан  спорт мектебінің алғашқы түлектері. Олар спорт мектебінің марапатын алды.

Оқу ісінің меңгерушісі Құдайберген Тортайұлы оқу жылын аяқтау туралы бұйрықпен таныстыра отырып,

"Оқу үздігі - 2022" оқушыларын марапаттады. Мектеп түлектері он бір жыл білім нәрімен сусындатқан ұстаздарына өз жылы лебіздерін арнап, әндерін шырқады.

















